cyanic-selkie/wikianc huggingface dataset:
Seksualforbrytelser
Seksualforbrytelser (tidligere kalt sedelighetsforbrytelser) er en samlebetegnelse på forbrytelser definert som «seksuell omgang», «seksuell handling» samt «seksuelt krenkende eller annen uanstendig atferd».
Bache-Gabrielsen
Bache-Gabrielsen er en konjakkprodusent. De eier ikke egne vinmarker, så de er en negociant, med nære kontakter med omkring 150 bønder i Cognac.
Seksualforbrytelser
I straffeloven var det tidligere bestemmelser om straff for slike forbrytelser i kapittel 19 og 38. Frem til 2000 definerte straffelovens kapittel 19 de såkalte sedelighetsforbrytelser, bl.a. forskjellige former for utukt. Fra august 2008 brukes betegnelsen seksuallovbrudd og omtales nå i straffelovens kapittel 26.
Bache-Gabrielsen
Konjakkhuset het opprinnelig Dupuy, men markedsføres i dag både under navnet Bache-Gabrielsen og Dupuy. Bache-Gabrielsen står for en stor andel av konjakksalget i Norge, og eksporterte over en million flasker til Norge i 2004. Ca 60% av eksporten går til Norge.
Seksualforbrytelser
Seksualforbrytelser kan deles opp i to hovedgrupper. Den ene er forbrytelser som krenker det enkelte individs rett til å bestemme over egne kjønnsforhold. Et typisk eksempl på slike forbrytelser er voldtekt og seksuelt misbruk av barn (herunder også pedofili). Den andre gruppen er handlinger som ikke krenker enkeltpersoner, men samfunnets interesse i å verne den alminnelige seksualmoral. Eksempler på dette er salg og fremstilling av pornografi og seksuelle handlinger mellom voksne samtykkende personer som er nært beslektet (incest).
Hva som er en forbrytelse mot sedeligheten har endret seg gjennom tidene. Tidligere var for eksempel mannlig homofili, sex mellom menn, straffbart etter straffeloven § 213, men denne bestemmelsen ble opphevet i 1972. Straffeloven av 1902 opprettholdt en gammel straffebestemmels om «utugtig omgjængelse mellem personer af mandkjøn». Maksimalstraffen ble nedsatt til ett års fengsel. Bestemmelsen uttrykte også at «Påtale finder alene sted, når det påkræves af almene hensyn.» Det var denne paragrafen som stod til 1972.
Superfinalen i fotball for herrer 2009
Superfinalen i fotball for herrer 2009 ble vunnet av Stabæk etter at de slo Vålerenga 3-1. Vålerengas manager Martin Andresen ble utvist like før pause etter to gule kort. Jan Jönson var trener for Stabæks lag. Kampen ble spilt 8. mars 2009 og var den første som ble spilt den første offisielle kampen på Stabæks hjemmebane Telenor Arena. Kampen var for øvrig den første superfinalen som ble arrangert i Norge.
Bache-Gabrielsen
Historie
Thomas Bache-Gabrielsen forlot den norske hær som secondløytnant i 1903 bare tyve år gammel. Deretter reiste han til Cognac for å få forretningserfaring og noen måneders utenlandspraksis. Her fant han sin kone Odette Villard som han giftet seg med 23. januar 1906.
Thomas Bache-Gabrielsen etablerte seg i konjakkbransjen sammen med Peter Anton Rustad fra Ås. Rustad hadde jobbet med konjakk siden 1893, og var også en periode norsk konsul i Cognac. De kjøpte i 1905 opp firmaet «A. Edmond Dupuy & Co.» som var etablert i 1852 av Auguste Dupuy, og de markedsførte i starten konjakken sin under navnet «Rustad & Bache-Gabrielsen». Helt fra starten satset de på eksport av cognac fra Cognac. De klarte å oppnå gode forretningsforbindelser bl.a. i Norge, Danmark og Amerika. Rustad døde imidlertid i 1917, og Thomas Bache-Gabrielsen drev firmaet videre alene.
Thomas Bache-Gabrielsen ble 59 år gammel. Han døde hjemme i Cognac den 22. april 1942. Virksomheten i firmaet fortsatte ved hans enke, Odette Bache-Gabrielsen, og deres tre sønner: René som ledet selskapet frem til 1990, Eric som var advokat i Cognac og Guy som hadde legepraksis i Rochefort.
Renés eldste sønn, Christian, overtok firmaet i 1968. Han var familiebedriftens daglige leder inntil hans sønn Hervé i 2009 overtok som daglig leder. Firmaet eies og drives dermed av fjerde generasjon Bache-Gabrielsen. Jean-Philippe Bergier er kjellermester, og er den som velger ut og blander konjakkene.
Priser
Bache-Gabrielsen har vunnet mange priser verden rundt. Denne listen er ikke komplett.
1348 Michel
1348 Michel er en hovedbelteasteroide. Den ble oppdaget 23. mars 1933 av Sylvain Julien Victor Arend ved Observatoire Royal de Belgique i Uccle.
Studentsamskipnaden i Finnmark
Studentsamskipnaden i Finnmark (SiF) var en av Norges studentsamskipnader. SiF dekket velferdsbehovene til vel 2 000 studenter ved Høgskolen i Finnmark.
SiFs øverste organ var styret med flertall av studentrepresentanter.
Den første virksomheten startet i Alta i 1974 da Stiftelsen studentboliger ble etablert. I 1989 ble stiftelsen omdannet til Studentsamskipnaden i Finnmark.
Det ble besluttet å fusjonere SiF med Studentsamskipnaden i Tromsø fra 1. januar 2014.
Hydrodynamikk
Hydrodynamikk (bokstavelig «vannbevegelse») er fluiddynamikk tatt i bruk på væsker, som vann, alkohol, olje og blod. Denne distinksjonen fra fluiddynamikk som helhet blir ikke alltid tatt hensyn til.
Blaise Pascal bidro på 1600-tallet med noe av den opprinnelige teorien. Termen kommer fra Daniel Bernoullis arbeide, basert på tittelen av hans Hydrodynamica (1738). Han og Leonhard Euler etablerte hydrodynamikkens generelle ligninger.
Praksisen ble fortsatt av Joseph Louis Lagrange (1736–1813) med Euler-Lagrange-systemet, Jean le Rond d'Alembert (1717–1783) oppdaget Cauchy-Riemann-ligningene, Pierre Simon Laplace (1749–1827) bidro med ligningen oppkalt etter ham selv, Hermann Ludwig Ferdinand von Helmholtz (1821–1894) og William Thomson, Lord Kelvin (1824–1907).
Studiet av dynamikken i elektrisk ledende væsker i magnetfelter kalles magnetohydrodynamikk.
Psykedelia
Psykedelia er et begrep som ble gitt til subkulturen av mennesker som ofte brukte psykedeliske stoffer som Psilocybin, LSD, meskalin og peyote på 1960-tallet. Begrepet brukes også for å beskrive psykedelisk kunst og psykedelisk musikk.
Psykedelisk kunst og musikk prøver vanligvis å gjenskape eller reflektere opplevelsen av endrede bevissthetstilstander. Psykedelisk kunst består ofte av forvrengte eller surrealistiske bilder, lyse farger og fulle spektre og animasjoner (som tegneserier) for å fremkalle og formidle til betrakteren eller lytteren hva kunstneren opplevde under påvirkning av psykedelika, eller forsterke opplevelsen til rusbrukeren. Psykedelisk musikk inneholder forvrengt elektrisk gitar, elementer av indisk musikk som sitar, elektroniske effekter, lydeffekter og etterklang, samt studioeffekter som å spille lydbånd bakover eller panorere lyden fra side til side. Begrepet «psykedelisk » kommer fra det eldgamle greske ordet psychē (ψυχή, «sinn») og dēloun (δηλοῦν, «å gjøre synlig, å avsløre»), oversatt som «lar bevisstheten manifesteres».
En psykedelisk opplevelse er preget av en slående oppfatning av aspekt av ens sinn som ikke tidligere er bekjent, eller av et kreativ overflod fra et frigjort sinn. Psykedeliske tilstander er en serie opplevelser som inkluderer endringer i oppfatning som hallusinasjoner, synestesi, endret bevissthetstilstand eller fokusert bevissthet, variasjoner i tankeprosesser, transe eller hypnotiske tilstander, mystiske tilstander og andre tankeendringer. Psykedeliske tilstander kan oppnås gjennom ulike teknikker, som meditasjon, stimulering av sansene eller sensorisk deprivasjon, og oftest ved hjelp av psykedeliske stoffer. Når disse psykoaktive stoffene blir brukt til religiøse, sjamanistiske eller spirituelle formål, kalles de enteogen. En som bruker psykedeliske stoffer til åndelige formål eller selvoppdagelse, blir ofte referert til som psykonaut.
Nicolai Kiær
Nicolai var sønn av Anders Nicolai Kiær og Edle Johanne Bordø. Han ble etter endt teknisk utdannelse i 1911 sendt til Kina i 1912 av Norges Kristelige Ungdomsforbunds Ungdomsmisjon, og begynte å arbeide for Young Men's Christian Association of China i Changsha i provinsen Hunan. I 1930 sluttet han seg til Det norske misjonsselskap og underviste ved misjonens middelskole i Taohuashan (Taohualun, 桃花倫) i Yiyang. Hans norske YMCA-arbeid ble overtatt av Anders Tangeraas i 1935.
Kiær var også en aktiv turner og mangekjemper, og deltok i de olympiske leker 1908 i London. Han vant en olympisk sølvmedalje i turn, og var med på det norske laget som kom på andreplass i lagkonkurransen i mangekamp bak Sverige. Det var åtte lag med 16 til 40 turnere på hvert lag. Konkurransen ble arrangert 14. til 16. juli 1908. Nicolai Kiær giftet seg i 1916 med Mabel Ruth Hoy, datter av misjonæren William Edwin Hou (American Reformed Church in the United States).
Regula falsi
Regula falsi er en tidligere brukt fremgangsmåte for løsning av en lineær ligning. Metoden består i først å gjette seg til en noenlunde riktig løsning, og så, ut fra den avvikelse fra det riktige denne gjetning fører til, å slutte tilbake til den riktige verdi.
Arado Ar 234
Arado Ar 234 «Blitz» (lyn) var et tysk jetdrevet bombefly, utviklet og produsert for Luftwaffe av Arado under andre verdenskrig. Prototypen, Ar 234 V1 (Werk-Nr.130 001, TG+KB), fløy første gang 15. juni i 1943 og flyet regnes som verdens første jetdrevne bombefly. 2. august 1944 ble Ar 234 også verdens første jetdrevne rekognoseringsfly. Flyet ble hovedsakelig benyttet som rekognoseringsfly og var så godt som umulig å avskjære.
Ar 234 ble produsert i 5 varianter, deriblant en nattjagervariant.
Jan O. Engsmyr
Jan Olaf Engsmyr (født 23. desember 1944) var ordfører i Sarpsborg kommune i 16 år. Han representerte Arbeiderpartiet og ble valgt til ordfører i 1995.
Arado Ar 234
Museumsfly
Det finnes kun ett gjenværende eksemplar av Ar 234. Dette flyet, en Ar 234 B-2, ble sammen med ni andre eksemplarer overgitt til britiske styrker ved Sola flyplass ved Stavanger i 1945. Flyet ble senere transportert til USA for testing, og er i dag utstilt på museum i Washington D.C.
Jan O. Engsmyr
Engsmyr er bosatt på Greåker og kom med i politikken som kommunestyrerepresentant i Tune kommune i 1975. I den første perioden med storkommune var han gruppeleder for Ap, og fra 1995 var han ordfører. Han gikk av som ordfører 13. oktober 2011. Han ble da pensjonist. Før han ble heltidspolitiker arbeidet han som reparatør på Glomma Papp og deretter, fra 1983, som tillitsvalgt i Jern og Metall.
Datteren Linda Marie Engsmyr ble varaordfører i samme kommune da Engsmyr gikk av som ordfører.
Ertra, Ertra, Ertra
Ertra, Ertra, Ertra (tigrinja: ኤርትራ ኤርትራ ኤርትራ) er nasjonalsangen til Eritrea. Den ble vedtatt i 1993, kort tid etter at landet ble uavhengig. Teksten ble skrevet av Solomon Tsehaye Beraki og musikken av Isaac Abraham Meharezghi og Aron Tekle Tesfatsion.
Engelsk
Eritrea, Eritrea, Eritrea, Her enemy decimated, and her sacrifices vindicated by liberation.
Eritrea, Eritrea, holds her rightful place in the world.
Sahaba
Ṣaḥābah (arabisk : الصحابة, følgesvenner) var følgesvennene til Muhammed, islams mest hellige profet. Denne formen er flertall; den singulære formen er Ṣaḥābi (fem. Sahabiyyah).
De fleste muslimer anser enhver som kjente til eller hadde sett Muhammed, trodde på hans lære, og døde som muslim til å være en følgesvenn eller Sahābi. Som de mest prominente følgesvenner regnes vanligvis femti til seksti personer, ansett som mennesker som var nært knyttet til Muhammed.
Det har vært viktig for islamsk teologi å identifisere følgesvennene fordi man legger vekt på deres vitnesbyrd (hadith) når det gjelder hva Muhammed sa og gjorde, og vedrørende de anledningene Koranen da ble åpenbart, og andre betydningsfulle situasjoner i islamsk historie og trospraksis (sunnah). Følgesvennenes vitnesbyrd, som er tradert gjennom en kjede av troverdige fortellere (isnad'er), var grunnlaget for utviklingen av den islamske tradisjonen.
I tillegg til de 50-60 mest sentrale sahabi finnes det mange andre som hadde kontakt med Muhammed. Mange av dem ble senere identifisert av skriftlærde, og deres navn og biografier ble dokumentert i religiøse referansetekster som Muhammad ibn Sa'd's Kitāb at-Tabāqat al-Kabīr.
Gendun Gyatso
Gendun Gyatso (født 1475, død 22. mai 1542 i Drepung) var den andre Dalai Lama.
Debitor
Debitor betyr det samme som skyldner, det vil si en som er forpliktet av et krav. Debitor brukes oftest for å betegne den som skylder et pengebeløp, men begrepet brukes tilsvarende der man skylder noe annet, for eksempel et parti varer. I slike tilfeller betegnes man gjerne realdebitor.
Kreditor
Kreditor er en betegnelse på en som har krav på en ytelse. Vanligvis blir begrepet brukt om den som har krav på et pengebeløp, men man er også kreditor dersom man har krav på varer eller lignende. I et kjøpsforhold vil således selgeren være kreditor med hensyn til kjøpesummen, mens kjøperen er kreditor med hensyn til varepartiet. Den som er kreditor for annet enn penger betegnes gjerne realkreditor. Begrepet kreditor er avledet fra kreditt.
Slottskapellet
Slottskapellet er et kapell i Det kongelige slott i Oslo og åsted for mange begivenheter for den norske kongefamilien. Blant annet blir kongelig dåp og konfirmasjon avholdt her. På søndager avholdes det gudstjeneste i Slottskapellet i regi av studentmenigheten i Oslo. Ved siden av dette har kapellet blitt brukt til konserter, hovedsakelig i samarbeid med Oslo kammermusikkfestival.
Kapellet har et sideskip med galleri, og i brystningen er det felt inn gipsrelieffer av de fire evangelistene. Verket er av billedhuggeren Hans Michelsen. Koret avsluttes i en halvsirkel, apside, og veggen bak alteret er i rosa stukkmarmor. På galleriet over er orgelet plassert. Alteret i seg selv er i hvit stukkmarmor, og til venstre for det står prekestolen i hvitt og gull. Ved siden av dette er fargene gråe, beige, grønne, fiolette og brune, og innredningen er preget av trearkitekturen som preget 1850–1900-tallet. Himlingen, som er rikt dekorert, ble utført av Peter Frederik Wergmann i 1843.
Historie
Slottskapellet ble grunnlagt da kong Karl III Johan la ned grunnsteinen for Slottet den 1. oktober 1825, og er det eneste rommet som bærer kong Karl III Johans monogram. Rommet stod likevel ikke ferdig før i 1844. Slottsarkitekten Linstow sendte sine tegninger for kirkerommet og korpartiet i 1837, og hadde tydelig hentet inspirasjon fra Karl Friedrich Schinkel, en tysk arkitekt.
I 2004 ble kapellet restaurert i forbindelse med dåpen til prinsesse Ingrid Alexandra, men står frem på samme måte som Slottet var ved innvielsen i 1849.
LimeWire
LimeWire var en gratis peer-to-peer-klient for Gnutella-nettverket, og hadde åpen kildekode. Programmet lot brukere dele filer over Gnutella-protokollen. LimeWire var dessuten den første peer-to-peer-klienten som støttet overføringer mellom to datamaskiner beskyttet av brannmur. Programmet ble lansert 3. mai 2000.
Limewire ble stengt med umiddelbar virkning 28. oktober 2010 etter en beslutning av en amerikansk domstol. Dommeren Kimba Wood ga selskapet et pålegg som tvang LimeWire å hindre "søking, nedlasting, opplasting og all funksjonalitet" av programvaren sin.
LimeWire ble skrevet i Java, og kunne dermed kjøre på hvilken som helst datamaskin med Java Virtual Machine installert. Installasjonsprogrammet til LimeWire finnes dessuten i flere versjoner for Microsoft Windows, Mac OS X og Linux.
Mike Shinoda
Michael «Mike» Kenji Shinoda (født 11. februar 1977 i Agoura Hills i California) er en japansk-amerikansk rapper i rapcore/nu metal-bandet Linkin Park. Han har også startet sideprosjektet Fort Minor, et prosjekt han startet for å finne tilbake til sine hiphop-røtter. To av Fort Minors mest kjente sanger er «Where'd You Go» og «Remember the Name».
Tidlig liv
Hans første interesse for musikk begynte da han så Public Enemy og Anthrax, etter dette ble han mer og mer interessert i musikk og begynte å spille piano og studere klassiske pianogrep. Deretter fikk han interesse for hiphop og jazz. Deretter begynte han å spille gitar og rappe.
Når han begynte på Agoura High School møte han Brad Delson, Mark Wakefield og Rob Bourdon. Sammen startet de bandet «Super Xero», og de begynte å øve etter skoletid. Dette førte til at de bestemte seg for å bli profesjonelle musikere. Shinoda har også studert kunst på Art Center College of Design og senere grafisk design og illustrasjoner. Etter studiene arbeidet han som grafisk designer. Under studiene møtte han Joe Hahn og de ble etter hvert gode venner. Sammen med Hahn designer Shinoda omslagene til Linkin Park og Fort Minors album.
Linkin Park
Shinoda er et av de opprinnelige medlemmene som fortsatte da bandet skiftet navn til Linkin Park. I bandet står Shinoda for all rapping, og står bak mye av backupvokaler i sangene, i tillegg til dette har han hatt tre solosanger («No Roads Left», «Hands Held High» og «In Between»). I sangen In Between Synger han sammen med Chester Bennington etter første vers. På albumet Minutes to Midnight synger/raper han bare på fire sanger, en av grunnene til dette skal etter hva Shinoda sier være at bandet og produsenten deres ville gå over til en roligere stil.
Fort Minor
I 2005 startet Mike Shinoda et soloprosjekt, et band kalt Fort Minor. Han har uttalt at han stiftet bandet slik at han kunne komme tilbake til sine hiphop-røtter. I mange av sangene synger han med andre musikere. I Fort Minor synger han blant annet med Styles of Beyond, Holly Brook, Jay-Z og John Legend.
Produsentkarriere
Mike Shinoda er lite kjent som produsent, men han har faktisk produsert mange album, blant annet to av Fort Minors album og fem av Linkin Park. Han produserte «Collision Course» med litt hjelp fra Jay-Z Shinodas produksjoner består totalt av 15 CD-er og en single:
2021
2021 (MMXXI) i den gregorianske kalenderen var et normalår som begynte på en fredag.
Piper Cars
Piper Cars var en britisk produsent av sportsbiler og løpsbiler. Selskapet ble stiftet i 1966 av George Henrotte, en tidligere racerfører, i Hayes, Bromley, England før det flyttet til Kent. Selskapet startet produksjon av biler i 1967 i Wokingham, Berkshire og fra 1973 også i South Willingham, Lincolnshire.
Den første gatemodellen av Piper GT (designet av Tony Hilder), ble presentert i januar 1967, og ble satt i produksjon straks etter som en kit-car for hjemmebygging. Bilen hadde motoren plassert foran og bakhjulstrekk, et rørchassis og var utstyrt med hjuloppheng foran fra Triumph Herald og Ford bakaksel. Bilen kunne utstyres med en lang rekke motorer. Problemer med de første eksemplarene som ble produsert sørget for at videre produksjon ble utsatt til året etter, da en drastisk forbedret versjon ble lansert, under navnet GTT.
Samtidig ble en midtmotorisert Gruppe 6 løpsmodell, GTR, utviklet, men kun en håndfull eksemplarer ble bygget før dette ble lagt til side på grunn av dødsfallet til selskapet eier, Brian Sherwood, høsten 1969.
To ansatte, Bill Atkinson og Tony Waller, tok over selskapet og ga det navnet Embrook Engineering. Samtidig stoppet de all racingaktivitet, og fokuserte på å forbedre gatemodellene. I 1971 ledet dette til en ny oppgradering, kjent som Piper P2, med en rekke oppgraderinger i chassis, karosseri og interiør. Denne modellen forble i produksjon frem til midten av 1970-tallet. Anslag på total produksjon varierer fra rundt 80 til over 100 eksemplarer.
Selskapet som i dag heter Piper Cams var et selskap tilknyttet Piper Cars.
1349 Bechuana
1349 Bechuana er en hovedbelteasteroide. Den ble oppdaget 13. juni 1934 av Cyril V. Jackson ved Union Observatory i Johannesburg.
«Kleopatras død»
«Kleopatras død» er et maleri malt av Guido Cagnacci. Maleriet er malt på lerret og henger på Kunsthistorisches Museum i Wien, og måler 140 x 159,5 cm.
Den giftige slangen og Kleopatra er i fokus, men også engsteligheten i de triste blikkene til kvinnene rundt legges godt merke til. I maleriet vises det store kontraster mellom den enkle bakgrunnen og nakenheten til kvinnene, og dessuten også mellom sensualiteten av Kleopatras kropp og hennes dyprøde trone.
Dreiemoment
For eksempel gir en kraft på 2 Newton satt inn 5 meter fra rotasjonssenteret like stort dreiemoment som en kraft på 10 Newton satt inn 1 meter fra rotasjonssenteret, forutsatt at kraft og arm står vinkelrett på hverandre. Mer generelt kan vi skrive dreiemoment som kryssproduktet av kraft og arm:
Teos
Teos (gresk: Τέως) eller Teo var en antikk gresk by på kysten av Jonia i Anatolia, lokalisert på en halvøya mellom Kytriom og Myonnesos. Den ble grunnlagt av minyere, i henhold til gresk mytologi en urgresk stamme fra Orkomenos i Boiotia på det greske fastlandet. Når dette skjedde er ukjent. Byen lå på plassert på en lav landtange. Teos var en av tolv byer som utgjorde det joniske forbund. Ruinene av byen er i dag lokalisert i nærheten av den tyrkiske byen Seferihisar i provinsen İzmir.
Dreiemoment
Hvor F er kraften og r er vektoren fra rotasjonssenteret til kraftens angrepspunkt. Dreiemoment er dermed en vektoriell størrelse, og retningen er vinkelrett på både kraft og arm.
Dreiemoment kan også defineres som endringsrate per tid for dreieimpulsen L,
Teos
Historie
Geografen Pausanias skrev at byen ble minyere fra Orkomenos under lederskapet til den mytologiske kong Athamas, og senere kom det jonere og flere kolonister fra Athen og Boiotia.
Dreiemoment
Enheten
Enheten for dreiemoment må ikke forveksles med enheten for arbeid som også er Nm (som tilsvarer 1 joule). Arbeid er definert som skalarproduktet av kraft og strekning,
Teos
Historie
Teos var medlem av den lydiske gruppen i det joniske forbundet, en av fire grupper definert av historikeren Herodotos, basert på de særskilte dialektene til byene.
Dreiemoment
Enheten
og dreiemomentet er definert som kryssproduktet av kraft og arm.
Teos
Historie
Teos var en blomstrende havnby med to gode havner inntil Kyros den store, konge av Perserriket, invaderte Lydia og Jonia en gang rundt 540 f.Kr. Innbyggerne av Teos fant det best å flytte ut og opprettet nye kolonier i Abdera i Trakia (dagens nordlige Hellas) og Fanagoria på den asiatiske siden av kimriske Bosporos, det vil si Tamanhalvøya på Kertsjstredet. Abdera, den førstnevnte byen, var opprinnelig blitt grunnlagt fra Klazomenai, en annen by i Jonia, i 656 f.Kr. Havnen i Teos ble gjenopprettet av makedonske herskeren Antigonos I Monofthalmos (død 301 f.Kr.).
Dreiemoment
Enheten
Forskjellen består i at meteren (m) i dreiemomentets Newtonmeter (Nm) står vinkelrett på kraften (N), mens for arbeidets vedkommende har strekning og kraft (m og N) sammenfallende retning. Et dreiemoment på 1 N·m påført gjennom en hel omdreining vil kreve nøyaktig 2π joule.
Teos
Historie
På romersk tid var byen kjent for sine griser, et teater og et tempel for Dionysos. Disse er posisjonert i nærheten av akropolis som ligger på en lav høyde og ble befestet en gang på 500-tallet f.Kr. Den romerske arkitekten og forfatteren Vitruvius noterte at Hermogenes av Priene, som var fra en av nabobyene, var arkitekten av Dionysos-tempelet ved Teos. Et skipsvrak i nærheten av Tektas, et liten berg som stikker ut i nærheten av havnen i Teos, er datert fra klassisk tid, mellom 500- og 300-tallet f.Kr., og antyder hyppige handelsforbindelse mellom byen og de østlige øyene i Egeerhavet.
Dreiemoment
Dreiemoment som funksjon av tiden
Dreiemoment er den tidsderiverte av dreieimpulsen, akkurat som kraft er den tidsderiverte av bevegelsesmengden:
Teos
Historie
Flere kjente personer kommer fra Teos: Den lyriske poeten Anakreon ble født i Teos, det samme var historikeren Hekataios, poeten Skythinos, geografen Andron, og den rike boksamleren Apellikon som tok vare på verkene til Aristoteles. Filosofen Epikuros var ikke født i byen, men skal etter sigende ha vokst opp der og studerte under Nausifanes fra Teos, en elev av Demokritos.
Dreiemoment
Dreiemoment som funksjon av tiden
hvor L er dreieimpulsen.
Teos
Dagens sted
Den moderne landsbyen Sığacık, som ligger ved byen Seferihisar, er lokalisert i rett ved ruinene av Teos. Det indre området som tidligere var den antikke byen har i omfattende grad blitt landbruksområde, hvilket har gjort det vanskelig å drive arkeologiske undersøkelser. Via pløying fra landbruket har keramikkrester blitt ført opp til overflaten og forsøkt tatt vare på.
Dreiemoment
Dreiemoment som funksjon av tiden
Dreieimpulsen på et stivt legeme kan uttrykkes ved legemets treghetsmoment I og vinkelhastighet \omega:
så hvis I er konstant,
der α er vinkelakselerasjonen.
Hvordan løsner bolten lettest?
Om man skal løsne en bolt som sitter godt fast som vist på bildet, hvor er det da mest hensiktsmessig å sette inn kraften? Definisjonen på dreiemoment er kraft ganger arm. For å løsne bolten er det da mest hensiktsmessig å sette inn kraften så langt fra rotasjonssenteret O som mulig. Altså vil det lønne seg å sette inn kraften i punktet B fremfor punket A. En kan si at dreiemomentet til kraften F_B om punkt O er større enn dreiemomentet til kraften F_A om punktet O.
Skruer, muttere og bolter bør festes med et nærmere spesifisert moment for at delene ikke skal løsne ved vanlig belastning, og for at materialet ikke skal ødelegges av at delene strammes for hardt. En momentnøkkel kan enten måle momentet som brukes i øyeblikket, eller den kan gi etter ved et angitt moment slik at monteringen skjer med riktig moment.
Dreiemoment og vinkelhastighet
På motorer vil som regel dreiemomentet variere med omdreiningstallet, som eksempelvis kan måles i rotasjoner per minutt (r/min) eller radianer per sekund (rad/s). Elektriske motorer har mest dreiemoment ved null hastighet (0 r/min), men utfører da ikke noe arbeid. Forbrenningsmotorer vil ofte ha maksimalt dreiemoment for et visst turtall i turtallsregisteret (f.eks. 2400 r/min), men dette er ofte på et annet turtall enn når forbrenningsmotoren avgir maksimal effekt (f.eks. 5000 r/min).
Steilemomentet er det dreiemoment som produseres av en mekanisk enhet når rotasjonshastighet på utgangen er null.
Arp 186
Arp 186 (har også benevnelsene NGC 1614, Mrk 0617 og II Zw 015) er et galaksesystem sammensett av to galakser som har blitt slått sammen til en. Systemet ligger rundt 200 millioner lysår unna jorden i stjernebildet Floden. Det har et sentrum lyssterkt i den optiske delen av det elektromagnetiske spektret; lysstyrken nærmer seg et kvasarnivå, men sentrumet viser ikke direkte bevis på at det er en aktiv galakse. NGC 1614 har en lengre tidevannshale som følge av den tidligere kollisjonen.
Fluidmekanikk
Den kan deles inn i hydrostatikk og væskedynamikk.
Navier-Stokes-ligningene beskriver bevegelse av væsker og gasser.
Tor Olav Foss
Tor Olav Foss (født 1952 i Furnes, Ringsaker, Hedmark) er norsk billedkunstner.
Hans malerier har lys og sakrale uttrykk som hovedtema. Tematikken er dessuten forankret i antikkens filosofitradisjoner og maleriene spenner fra naturalistisk figurativ til abstrakt uttrykksform i ulike teknikker.
Utstillinger
Siden 1985 har han medvirket på mer enn 190 utstillinger nasjonalt og internasjonalt. Representert i offentlige og private samlinger i 14 land.
Running Bear
«Running Bear» er en amerikansk sang, skrevet av J.P. Richardson (også kjent som The Big Bopper). Johnny Preston gjorde den første innspilling av den.
Bakgrunn
Richardson var en venn av Preston og tilbød ham «Running Bear» etter å ha sett ham opptre på en klubb. Preston spilte inn sangen i Gold Star Studios i, Texas, i 1958. Produsent var Bill Hall med Preston som vokalist, Link Davis på saksofon. Richardson, Hall og George Jones fremførte den indianske messingen.
Preston underskrev en kontrakt med Mercury Records og «Running Bear» ble utgitt på singlen Mercury 71474X45 i august 1959, syv måneder etter flystyrten som tok livet av Buddy Holly og Ritchie Valens.
Handling
«Running Bear» forteller historien om Running Bear, «a young Indian brave» og Little Dove, «an Indian maid». De to er forelsket i hverandre, men blir atskilt av to faktorer:
De to, som ønsker å være sammen tross deres hindringer og risiko med å navigere i elven, stuper uti den rasende elven for å forenes. Etter å ha delt et lidenskapelig kyss blir de trukket ned av en rask strøm og drukner. Teksten forteller resten: «Now they'll always be together in their happy hunting ground».
Coverversjoner
I slutten av 1960-årene og begynnelsen av 1970-årene hadde Sonny James en enestående suksessrekke med sine kommersielt utgitte singler. Mange av dem var coverversjoner av tidligere popsalagere.
EM på skøyter 1950, menn
EM på skøyter 1950, herrer ble avholdt på Helsingfors Olympiastadion i Helsingfors, Finland den 4. og 5. februar 1950 med 20 deltagere fra 6 nasjoner.
Running Bear
Coverversjoner
Én av hans seksten nummer én-sanger på Billboard Hot Country Singles-listen var en coverversjon av «Running Bear». Den ble utgitt i april 1969.
EM på skøyter 1950, menn
Sverre Farstad var tittelforsvarer fra Davos året før, men deltok ikke mesterskapet. Hjalmar Andersen ble europamester med tre distanseseire.
Sammenlagt
NCxx = ikke kvalifiserte for den avsluttende 10 000 meteren
Running Bear
Coverversjoner
Pat Boone spilte inn en versjon. Den ble utgitt på LP-platen ''Great! Great! Great!'' (Dot DLP-25346 (stereo) og Dot DLP-3346 (mono)) i 1961
Gisle Straume
Gisle Straume (født 26. august 1917, død 1. desember 1988) var en norsk skuespiller.
Running Bear
Coverversjoner
Stikkan Anderson skrev en svensk tekst. Den svenske tittelen var «Långe Jan». Sangen ble innspilt av Dizzie Tunes, Sven-Olof Walldoffs orkester og utgitt på singlen Troll TR 276 i 1969. Dizzie Tunes hadde suksess med den på Svensktoppen.
Gisle Straume
Gisle Straume vokste opp i Holla (nå Nome kommune) i Telemark. Han var knyttet til Det norske teatret, Den Nationale Scene og Nationaltheatret. Han var sjef for Rogaland Teater i perioden 1955—1958, og for Den Nationale Scene i perioden 1963—1967. Han er mest kjent for publikum i sine roller som lektor P.T. Tørrdal i historien om Stompa i både film og radioteater. I ni år spilte han hovedrollen som kongen i Spelet om Heilag Olav på Stiklestad, og var instruktør i tre av disse årene. Han var en betydelig karakterskuespiller og tolket vidt forskjellige roller.
Gisle Straume var ridder av 1. klasse av St. Olavs Orden (1983) og ble også tildelt Teaterkritikerprisen i 1985.
Running Bear
Listeplasseringer
Johnny Prestons versjon av «Running Bear» lå på en tredjeplass på Billboard R&B Singles-listen og på førsteplassen på Billboard Hot 100-singlelisten i tre uker i januar 1906 Den kom på den britiske singlelisten 4. juni 1960 og lå der i seksten uker med nummer én som høyeste plassering.
Sonny James' versjon av «Running Bear» lå på toppen av Billboard Hot Country Singles-listen i midten av juni 1969 og ble liggende der i tre uker. Den lå også på en 94.-plass på Billboard Hot 100-listen.
Maurice Farman
Maurice Alain Farman (født 21. mars 1877, død 25. februar 1964) var en fransk syklist, racerbilist, flyver, flykonstruktør og flybygger. Han ble født i Paris av engelske foreldre og ble sammen med sine brødre Richard og Henri Farman betydningsfulle pionerer for utviklingen av luftfarten i Europa.
Sammen med sin bror Henri begynte Maurice Farman med motorsport med en Panhard og vant i 1901 Grand Prix de Pau, det første race noensinne som ble kalt et Grand Prix. I mai 1902 vant han «Circuit du Nord» et bil-løp fra Paris til Arras og tilbake. Han deltok også samme år i Paris til Wien billøpet, en konkurranse som ble vunnet av Marcel Renault. Men Farmans interesser ble fra nå av vendt mot motorisert flyvning og i 1909 satte han verdenrekord, både i utholdenhet og hastighet. Han begynte straks etterpå å bygge fly og slo seg sammen med sin bror og stiftet en flyfabrikk, Farman Aviation Works
Maurice Farman døde i Paris i 1964. Tross hans eminente egenskaper som flyver kom han aldri til å få flysertifikat.
Arp 193
Arp 193, IC 883, UGC 8387, VV 821 eller I Zw 056 er en irregulært formet galakse som ligger rundt 300 millioner lysår unna jorden i stjernebildet Jakthundene. Arp 193 er ekstremt deformert og har to tidevannshaler, noe som tyder på at galaksen er et resultat av to gassrike galakser som har kollidert og blitt slått sammen til én. Kollisjonen ser ut til å ha startet en eksplosiv stjernedannelse, noe som er indikert ved lyse stjernehoper i sentralregionen til galaksen.
Anna Sofie Jakobsen
Anna Sofie Jakobsen, senere Anna Cheng Wade-Giles: 鄭安娜, pinyin: Zhèng ānnà, (født 8. november 1860 i Christianssand, død 26. september 1911 i Zezhou i Shanxi i Kina ), var en norsk luthersk kinamisjonær tilhørende den evangelisk-lutherske frikirke.
Liv og virke
Hun var hushjelp hos en forretningsmann ved navn Rasmussen i Christianssand, og han hadde i 1879 etablert kontakt med den engelske China Inland Mission (CIM). Fire år etter kom den svensk-amerikanske evangelisten og misjonsvennen Fredrik Franson til byen og holdt møter i Rasmussens hjem. Anna Jakobsen var en av dem som svarte på kallet, og i 1884 deltok hun på Fransons første evangelistkurs i Christiania. Senere samme år dro hun til England og ble der akseptert av China Inland Mission. Hun seilte sammen med Sofie Reuter til Kina den 18. november 1885 som en av de første norske kinamisjonærer overhodet. Hun ble plassert i provinsen Shanxi, der hun blant annet arbeidet i fylket Huozhou.
Etter en voldsom kampanje mot henne i North-China Herald ble Anna Jakobsen utstøtt fra CIM i 1898, på grunn av hennes ekteskap med den kinesiske evangelist Cheng Xiuqi. Paret startet deretter en uavhengig misjon kalt «Anna Chengs misjon» i Zezhou 澤州 (del av prefekturet Jincheng) i Shanxi.
Hun ble svært skuffet over den velkomsten ektemannen hennes fikk i Christianssand da de var på ferie der i 1900.
Misjonen fikk finansiell støtte fra Norge, noe som vedvarte også etter hennes død.
Minneplakett
Høsten 2010 ble det avduket en plakett på veggen til huset i Kristiansand der både hun og Sofie Reuter arbeidet før de reiste ut. I dag holder restaurantkjeden McDonald's til i dette huset.
In Our Time
In Our Time er en novellesamling av Ernest Hemingway, utgitt i 1925. Året før hadde Hemingway på Three Mountains Press i Paris gitt ut den eksperimentelle kortprosasamlingen in our time, som består av 18 korte kapitler uten noen tydelig indre sammenheng. Disse tekstene kan minne om reportasje, og handlingen i flere av dem utspiller seg på gjenkjennelige steder «i vår tid». Noen kapitler er lagt til Nord-Frankrike under 1. verdenskrig. Flere tekster foregår på tyrefekterarenaer, og beskriver såra og døende okser, hester og matadorer. Noen kapitler skildrer sivilbefolkningas lidelser under grekernes tilbaketrekning fra Izmir og Thrakia under den tyrkiske uavhengighetskrigen. Ett kapittel handler om en henrettelse i et amerikansk fengsel.
I samlinga fra 1925 er kapitlene fra in our time satt inn ett og ett mellom mer konvensjonelle noveller. Den åpner med den grusomme fortellinga fra evakueringa av sivile grekere fra Izmir – «På bryggen i Smyrna». Den ironiske slutten lyder: «''Alt i alt må jeg si det var en hyggelig opplevelse. Virkelig oppmuntrende alt sammen.''»
«Indianerleir» («Indian Camp») er den første av Hemingways noveller med gjennomgangsfiguren Nick Adams. Denne handler om gutten Nick som får bli med faren på et legebesøk i en indianerleir ett eller annet sted i de store skogene i det nordlige USA. Opplevelsen blir så opprivende at faren etterpå angrer på at gutten ble med. Nick får møte døden på nært hold, men etterpå føler han seg overbevist om at han aldri kommer til å dø. «Doktoren og hans kone» er en annen Nick Adams-fortelling fra samme sted, der Nick blir vitne til at faren mister fatningen når han føler at han ikke er situasjonens herre.
I «Slutten på noe» er Nick som voksen tilbake på gamle trakter sammen med en kjæreste. Novella foreviger det øyeblikket da den ene oppdager at kjærligheten er slutt. «Tredøgns-stormen» er en fortsettelse av den foregående, på den måten at den sier noe om hva Nick føler ved at det ble slutt med Marjorie. Han sitter sammen med kameraten Bill og drikker whisky, og Bill begynner å snakke om hvor heldig Nick er som snudde i rett tid, og unngikk å skli inn i et ekteskap.
Mongolia under Sommer-OL 1976
Mongolia under Sommer-OL 1976. Trettito sportsutøvere fra Mongolia deltok i fem sporter under Sommer-OL 1976 i Montréal. Det var fjerde gangen som Mongolia deltok i et sommer-OL. De kom på delt 34.-plass med en sølvmedalje.
In Our Time
I «Slåsskjempen» prøver Nick seg som hobo, men blir kasta av godstoget av bremsemannen. Ute i ødemarka treffer han et besynderlig par; en avdanka bokser som aldri har kunnet styre sinnet sitt, og en meget høflig svart mann med kriminell fortid som har funnet en egen måte å få kameraten ut av vansker på når det brygger opp til bråk.
«Kort fortalt» bærer tittelen med rette; på under to sider fortelles historia om to unge som møtes i Italia under krigen – han soldat og hun sjukepleier. De synes bestemt for hverandre, men små tilfeldigheter bringer dem uvegerlig i hver sin retning. «Soldatens hjem» handler om Harold Krebs, som er kommet hjem til hjembyen Kansas etter å ha kjempa som soldat i Europa under første verdenskrig. Folk er blitt lei av å høre om opplevelser ved fronten, og Krebs får aldri mulighet for å snakke om det han har sett. Krigen har stansa han som menneske, og foreldrene er bekymra over at han ikke vil ta seg noe til.
«Den revolusjonære» er en svært kort novelle der jeg-personen er en kader i det italienske kommunistpartiet. Den handler om en ungarsk kamerat som har vært forfulgt i hjemlandet og som nå er på gjennomreise i Italia.
«Skitur» er en kort Nick Adams-historie om de to kameratene som sammen står ned en bakke i Alpene, og gleden ved farten, snøen og den fysiske utfoldelsen. Den etterfølgende samtalen avdekker at jenta til Nick er med barn, og at både hun og Nick har blanda følelser for det som skal komme. Omstendighetene gjør det sannsynlig at det er siste gang de to vennene står på ski sammen, og at livet heretter aldri blir det samme.
I «Faren min» introduseres et nytt miljø; her handler det om galopp og hesteveddeløp. Fortelleren er sønn av en amerikanskfødt jockey med mange store løp bak seg i Italia og Frankrike. Sønnen beundrer faren grenseløst, og er ikke i stand til å se at det går nedover med faren, både sportslig og moralsk. Sannhetens øyeblikk kommer etter at faren er forulykket under et løp, og sønnen overhører en samtale som dreier seg om faren.
Samlinga avsluttes med de to fortellingene «Big Two-Hearted River I» og «Big Two-Hearted River II». Her har Nick Adams tatt seg alene ut i ødemarka, og fortellingene dveler i detalj ved arbeidet med å slå leir og deretter fiske etter storørret i elva. Bare i små glimt aner en at han også har tankene sine andre steder enn ved alle de nødvendige, praktiske håndgrepene. Han minnes en eventyrer ved navn Hopkins som han en gang kamperte sammen med, og som bare forsvant. Noe foregår også inne i Nick når han vegrer seg mot å gå inn i et parti av elva der den danner et sumpland. En får inntrykk av at strevet med å overleve under primitive forhold er en slags terapi som tar oppmerksomheten bort fra onde tanker.
Högdalen tunnelbanestasjon
Högdalen tunnelbanestasjon er en stasjon på Stockholms tunnelbane. Den ligger i bydelen Högdalen i Söderort i Stockholm kommune.
Stasjonen trafikkeres av T-bane 1 (grønn linje) og ligger mellom stasjonene Bandhagen og Rågsved.
Stasjonen ble tatt i bruk 22. november 1954. Den første stasjonen var provisorisk, den nåværende stasjonen ble innviet 3. november 1957.
Bandhagen tunnelbanestasjon
Bandhagen tunnelbanestasjon er en stasjon på Stockholms tunnelbane. Den ligger i bydelen Bandhagen i Söderort i Stockholm kommune.
Stasjonen trafikkeres av T-bane 1 (grønn linje) og ligger mellom stasjonene Stureby og Högdalen. Stasjonen ble åpnet 22. november 1954.
Stasjonen ligger utendørs, delvis på en viadukt over Trollesundsvägen.
Ingenting (band)
Ingenting er et rockeband fra Sandnes i Rogaland. Bandet ble startet på slutten av 1980-årene, og ga i 1991 ut sitt første album. Musikken bandet spiller er rock'n'roll med tekster på dialekt. Bandet er spesielt kjent i Rogaland, men har spilt over hele landet og solgt totalt 120,000 album. I 1998 ble Ingenting oppløst, for så å bli gjenforent noen år senere.
Ingenting har vært et av to oppvarmingsband (det andre er Kvelertak) for Kiss på Viking stadion i Stavanger 8. juni 2013.
1350 Rosselia
1350 Rosselia er en hovedbelteasteroide og går i bane innenfor asteroidefamilien Koronis. Den ble oppdaget 3. oktober 1934 av Eugène Joseph Delporte ved Observatoire Royal de Belgique i Uccle.
Trond Kristoffersen
Trond Kristoffersen (født 13. august 1956 i Hammerfest, død i 29. august 2013) var en norsk forretningsdrivende som var en av grunnleggerne av Finance Credit.
Han ble i 2004 dømt til ni års ubetinget fengsel for grovt bedrageri i Finance Credit-saken og sonet fengselsstraff fra 2004 til 2010.
Finance Credit-saken
Trond Kristoffersen var sammen med Torgeir Stensrud grunnlegger av selskapet Finance Credit. I 2004 ble Kristoffersen dømt til ni års fengsel for grovt bedrageri mot syv banker for over 1,4 milliarder kroner, for bounndragelse og for forfalskning av regnskaper. I tillegg til fengselsstraffen ble han dømt til å betale 1,2 milliarder kroner i erstatning, samt fradømt retten til å drive selvstendig næringsvirksomhet eller inneha ledende stillinger eller styreverv i selskaper på livstid. Saken ble beskrevet som Norgeshistoriens største bedragerisak.
Annet
I 1984 studerte han økonomi ved Handelsakademiet i Oslo.
Trond Kristofferen var sanitetssoldat i Norbatt kontingent IV og V (1979–80), varahovedtillitsmann for Norco (kont. IV) og hovedtillitsmann (kont. V).
Han var gift to ganger.
Cointet-element
Elementet var det mest vanlige barrikadeelementet i den belgiske KW-linjen, en tankbarrikade som ble bygget mellom september 1939 og mai 1940. 28 belgiske bedrifter produserte i oppdrag av Belgias forsvarsdepartement 77 000 av dem. Mange ble plassert på KW-linjen mellom landsbyen Koningshooikt og byen Wavre som hovedforsvarslinje i tilfelle av en tysk invasjon med panserkjøretøy gjennom sentrale deler av landet. Cointet-elementene ble plassert ved siden av hverandre i en sikk-sakklinje og forbundet med stålkabler. Ved hovedveiene ble de forankret til tunge betongpilarer som igjen var forankret i bakken. I mai 1940 utgjorde de ingen kontinuerlig linje, de hadde blitt eller skulle flyttes. Dette gjorde at de tyske 3. og 4. Panzer-Division enkelt kunne passere dem.
Da de tyske troppene hadde fullt herredømme over Belgia, 28. mai 1940, ble de belgiske portene satt inn på flere steder i Europa. De ble brukt på veier, broer og på Nordsjøstrendene. Tyskerne ga dem navnet C-element.
Mike Speight
Mike Speight (født 1. november 1951 i Upton, England) er en engelsk fotballtrener og tidligere -spiller som siden 1985 har vært bosatt i Norge.
Karriere
Speight fikk som 14-åring en ungdomskontrakt med Sheffield United, som da han fylte 16 ble oppgradert til en lærlingekontrakt. Som lærling fikk han Tony Currie, Alan Woodward og Len Badger som mentorer, og som 18-åring var han blitt kaptein på juniorlaget, spilte på B-laget og trente med A-laget.
I perioden 1966 til 1979 spilte Speight om lag 600 kamper for Sheffield United, hvorav 199 i øverste divisjon, og i perioden fra 1974 var han lagkaptein. Rundt 1980 gikk Mike til Blackburn Rovers, og videre utover 80-tallet spilte han også for Grimsby Town og Chester City.
Som 34-åring i 1985 ble Speight hentet over til Norge og Flekkefjord Fotballklubb som spillende trener. Han gikk derfra videre til Vidar FK, Sunndalsøra og Moss FK, alle stedene som spillende trener. I 1995 ble han for første gang kun trener, nå i Mo/Bossmo, en samarbeidsklubb mellom Mo IL og Bossmo & Ytteren IL i Mo i Rana. Etter dette hadde han trenerjobber ved Norges Toppidrettsgymnas, Drøbak/Frogn og så et år i Mjøndalen som spillerutvikler samt to og et halvt års opphold i Sogndal.
Speight hadde så engasjementer som talentspeider for blant andre Bolton Wanderers og Celtic, og som kretslagstrener, mens han tok Norges Fotballforbunds trenerutdanninger. I 2005 ble han hovedtrener i SAFK/Fagernes (nå Valdres FK ), før han i 2006 var tilbake i Moss som sportssjef for Sprint/Jeløy. I 2007 ble han hentet av Martin Andresen til Vålerenga fotball som offensiv trener, et engasjement som varte i to sesonger. Speight er i dag Spillerutvikler for Ull/Kisa fotball,årvoll IL og talentspeider for Sunderland AFC og hovedtrener for Moss To-Takt academy. https://web.archive.org/web/20131126175322/http://spillerutvikling.com/Moss_To-Takt_Academy/Forside.html
3. desember
3. desember er den 337. dagen i året og den 338. i skuddår. Det er 28 dager igjen av året.
Navnedag
Svein, Sveinung
Fødsler
Se flere som er født 3. desember i Kategori:Fødsler 3. desember.
Dødsfall
Se flere som døde 3. desember i Kategori:Dødsfall 3. desember.
Arado Flugzeugwerke
Arado Flugzeugwerke var en tysk flyprodusent. Firmaet ble etablert i Warnemünde som en del av Flugzeugbau Friedrichshafen. Etter første verdenskrig ble firmaet kjøpt opp av Heinrich Lübbe og i 1925 ble det omdøpt til Arado Handelsgesellschaft. I 1933 byttet det igjen navn, denne gang til det mer korrekte Arado Flugzeugwerke GmbH. Under andre verdenskrig ble Arado kjent for sine treningsfly benyttet av Luftwaffe. Arado produserte også Ar 234, verdens første operative jetdrevne bombefly og rekognoseringsfly.
Per Paus
Per Christian Cornelius Paus (født 28. april 1910 i Oslo, død 15. desember 1986) var en norsk stålgrosserer.
Han tilhørte «Skiensgrenen» av slekten Paus og var sønn av stålgrosserer Christopher Blom Paus (1878–1959) og barnebarn av stålgrosserer Ole Paus (1846–1931), som i 1872 grunnla jern- og stålbedriften Ole Paus.
Han ble utdannet cand.jur. ved Det Kongelige Frederiks Universitet i 1934 og studerte fransk ved Sorbonne i 1935. Han var ansatt i Appleby-Frodingham Steel Company i England fra 1936, var knyttet til et handelshus i Hamburg fra 1937 og ble i 1939 kompanjong i familiefirmaet Ole Paus, der han senere ble administrerende direktør. Han hadde også en rekke verv, bl.a. som rådsmedlem i Oslo Bymuseum og medlem av styret i Stålgrossistenes Forening.
Han ble gift i 1937 med komtesse Hedevig Wedel-Jarlsberg, datter av hoffsjef og lensgreve Peder Anker Wedel-Jarlsberg og Hermine f. Egeberg; svigermoren var datter av Einar Westye Egeberg. I 1960 overtok de eiendommen Esviken fra svigerforeldrene. Eiendommen ligger ikke langt fra Skaugum, og i svigerfarens levetid var kong kong Haakon og dronning Maud på besøk der en rekke ganger. Per og Hedevig Paus la ned et omfattende arbeid i drift og vedlikehold av eiendommen, bl.a. gjennom uthugging av deler av skogen. Eiendommen ble overtatt av barna Cornelia, Christopher og Peder Paus, som solgte den til Asker kommune i 1999.
Kaptein Sabeltann (film)
Kaptein Sabeltann er en norsk animert eventyrfilm om Kaptein Sabeltann fra 2003. Den er regissert av Stig Bergqvist og Rasmus A. Sivertsen. Terje Formoe har stemmen til Kaptein Sabeltann.
Om filmen
Produksjonen av filmen begynte i 1999 og tok fire år å fullføre. Alt forarbeide ble foretatt i Norge, mens selve hovedtegningen og utformingen ble gjort i Ungarn med en miks av norske og ungarske tegnere – 200 i alt.